Case ID: 1033991
Sentence 2: Pozulmuş hüquqlarını bərpa etməklə ona dəymiş maddi ziyanın ödənilməsi ilə məhkəmə müraciət etmək məcburiyyətindədir.Mübahisənin predmetinə görə 27.02.2018-ci il tarixdə, təxminən səhər saat 6:00 radələrində mülkiyyətində olan Mercedes Benz C 220 markalı, **-******-*** dövlət nömrə nişanlı avtomobili ilə Babək prospekti ilə üzü şəhərə tərəf istiqamətdə hərəkət edərkən X11 Sarayına çatmamış, istiqamətində olduğu yolun sağ tərəfi ilə hərəkət edərkən qəflətən yol zolağında düzülmüş beton konstruksiyalı olan bloklarla toqquşmuşdur.Hadisə baş verəndən sonra xəsarət almasına baxmayaraq yol polis əməkdaşlarını gözləyənə qədər hadisə yerinin ətrafına baxış keçirtmiş və müəyyən etmişdir ki, həmin beton konstruksiyalı bloklar yola düzülməsinə baxmayaraq hərəkət zolağında maneələrin olması barədə heç bir xəbərdarlıq nişanları yoxdur.Həmin yolun ətrafını telefon vasitəsi ilə çəkməyə başlamışdır.Hadisə yerinə polis əməkdaşları gəlmiş, daha sonra onlar iddiaçının xəsarət aldığını gördükdə hadisə yerinə təcili tibbi yardım əməkdaşlarının gəlməsini təmin etmişlər.Polis əməkdaşları tərəfindən sənədləşmə işi aparıldıqdan sonra ona zəruri olan sənədlərin surətlərini poçt vasitəsi ilə göndəriləcəyi və əlavə məlumatların veriləcəyi bildirilmişdir.Bundan sonra avtonəqliyyat vasitəsi evaukasiya edilmişdir.Evaukasiya zamanı cavabdeh təşkilatın işçiləri avtomobilin hərəkət zolağından götürülməsini gözləmədən yol nişanlarını quraşdırmağa, düzməyə başlamışlar.Avtoqəza nəticəsində nəqliyyat vasitəsi yararsız hala düşmüşdür.Hadisədən bir neçə gün keçdikdə ona məlumat verilmişdir ki, məsələ ilə bağlı 23-cü polis bölməsində müvafiq araşdırma iş icraatı aparılır.Lakin faktiki olaraq indiyə qədər nə yol polisindən, nə də 23-cü polis bölməsindən hər hansı sənəd ona göndərilməmişdir.Daha sonra isə ona məlum olmuşdur ki, Babək prospektində təmir-tikinti işləri yeni yol örtüyünün çəkilməsi ilə əlaqədardır və cavabdeh təşkilat tərəfindən icra edilir.Hadisə baş verən ərazidə təmir olduğu üçün həmin beton konstruksiyalar cavabdeh təşkilat tərəfindən hərəkət zolağına yerləşdirilmişdir, təmir sahəsində hərəkət hissəsi məhdudlaşdırılmışdır.Təmir-tikinti işləri cavabdeh tərəfindən aparıldığı zaman həmi yolda hərəkət zolağında təhlükəsiz hərəkət etmək məqsədilə xəbərdarlıq nişanları mütləq quraşdırılmalı idi.Lakin hərəkət zamanı şəraitə uyğun tədbirlərin görülməsi tələb edilən yolun təhlükəli sahəsinə yaxınlaşmaq və təhlükənin xarakteri barədə yol hərəkəti iştirakçılarına məlumat verilməsi və ya yol hərəkət iştirakçılarının hərəkə trayektoriyasının dəyişdirilməsi , təhlükə mənbəyindən sürücünün uzaq olması barədə hər hansı nişanlar quraşdırılmamışdır.